Սեպտեմբերի 28-ին ՀՀ ԱԺ տարածքային կառավարման, տեղական ինքնակառավարման, գյուղատնտեսության և բնապահպանության հարցերի մշտական հանձնաժողովում քննարկվում էր Սևանի խնդիրը: Ջրային տնտեսության պետական կոմիտեի նախագահ Ինեսսա Գաբայանը՝ պատասխանելով հաջորդ տարի հավելյալ ջրառը «չմարսելու» մասին հարցին, ասաց. «Եկեք այսօր ևս պատրաստ լինենք, մյուս տարի ևս մարսելու: Կառավարությունը նոր է, երիտասարդ, բայց խնդիրները շատ հին և շատ են: Ես խնդրում եմ սա շատ լուրջ ընդունեք՝ ես որևէ պոպուլիստական հայտարարություններ պատրաստ չեմ անելու, ես ավելի ռեալ պետք է մոտենամ խնդրին, որովհետև դա չի նշանակում, որ 5-6 ամիս հետո մենք բոլոր խնդիրները լուծած կլինենք և Սևանից ջուր չենք վերցնելու: Ժողովուրդ ջա՜ն, էլի վերցնելու ենք, բայց պետք է աշխատենք հնարավորինս կազմակերպել, կառավարել, որպեսզի ինչպես այս տարի կարողանանք հնարավորինս ավելի քիչ դիմել Սևանին: Սա ես կարող եմ ձեզ ասել»: